一年级
一去二三里 古童谣
一去二三里,烟村四五家,亭台六七座,八九十枝花。
江 南 汉乐府
江南可采莲,莲叶何田田!鱼戏莲叶间:
鱼戏莲叶东,鱼戏莲叶西,鱼戏莲叶南,鱼戏莲叶北。
古朗月行(节选) 唐 李白
小时不识月,呼作白玉盘。又疑瑶台镜,飞在青云端。
村居 (清)高鼎
草长莺飞二月天,拂堤扬柳醉春烟。 儿童散学归来早,忙趁东风放纸鸢。
咏鹅 (唐)骆宾王
鹅,鹅,鹅,曲项向天歌。白毛浮绿水,红掌拨清波。
锄 禾 (唐) 李绅
锄禾日当午,汗滴禾下土。谁知盘中餐,粒粒皆辛苦。
悯 农 (唐) 李绅
春种一粒粟,秋收万颗子。四海无闲田,农夫犹饿死。
江上渔者 (宋) 范仲淹
江上往来人, 但爱鲈鱼美。 君看一叶舟, 出入风波里。
咏华山 (宋)寇准
只有天在上,更无山与齐。举头红日近,回首白云低。
二年级
静 夜 思 (唐) 李白
床前明月光,疑是地上霜。举头望明月,低头思故乡。
长歌行 (节选) 汉乐府民歌
百川东到海,何时复西归?少壮不努力,老大徒伤悲。
登鹳雀楼(唐)王之涣
白日依山尽,黄河入海流。欲穷千里目,更上一层楼。
青松 陈毅
大雪压青松,青松挺且直。要知松高洁,待到雪化时。
春雨 (唐) 杜甫
好雨知时节,当春乃发生。随风潜入夜,润物细无声。
春 晓 (唐) 孟浩然
春眠不觉晓,处处闻啼鸟。夜来风雨声,花落知多少。
江南好 (唐)白居易
江南好,风景旧曾谙。日出江花红胜火,春来江水绿如蓝,能不忆江南?
三年级
山行 <唐 杜牧>
远上寒山石径斜,白云生处有人家。停车坐爱枫林晚,霜叶红于二月花。
枫桥夜泊<唐 张继>
月落乌啼霜满天,江枫渔火对愁眠。姑苏城外寒山寺,夜半钟声到客船。
夜书所见 <宋 叶绍翁>
萧萧梧叶送寒声,江上秋风动客情。知有儿童挑促织,夜深篱落一灯明。
竹石 <清 郑燮>
咬定青山不放松,立根原在破岩中。千磨万击还坚劲,任尔东西南北风。
九月九日忆山东兄弟 <唐 王维>
独在异乡为异客,每逢佳节倍思亲。遥知兄弟登高处,遍插茱萸少一人。
梅花 <宋 王安石>
墙角数枝梅,凌寒独自开。遥知不是雪,为有暗香来。
望庐山瀑布.(唐)李白.
日照香炉生紫烟,遥看瀑布挂前川。飞流直下三千尺,疑是银河落九天。
绝句 (唐)杜甫
两个黄鹂鸣翠柳,一行白鹭上青天。窗含西岭千秋雪,门泊东吴万里船。
夏日田园杂兴(其七)宋 范成大
昼出耘田夜绩麻,村庄儿女各当家。童孙未解供耕织,也傍桑阴学种瓜。
清明(唐)杜牧
清明时节雨纷纷,路上行人欲断魂。借问酒家何处有,牧童遥指杏花村。
塞下曲 (唐)卢纶
林暗草惊风,将军夜引弓。平明寻白羽,没在石棱中。
滁州西涧 (唐)韦应物
独怜幽草涧边生,上有黄鹂深树鸣。春潮带雨晚来急,野渡无人舟自横。
明日歌 钱鹤滩
明日复明日,明日何其多!我生待明日,万事成蹉跎。世人若被明日累,春去秋来老将至。朝看水东流,暮看日西坠。百年明日能几何?请君听我《明日歌》。